cyanic-selkie/wikianc huggingface dataset:
Sannhetsnærhet
Poppers løsning
En slik estimering av sannhetsnærheten er alltid befengt med usikkerhet – den kan aldri være sikrere enn de empiriske observasjonene. I lys av nye oppdagelser kan dermed også våre oppfatninger av ulike teoriers sannhetsnærhet måtte endres. Sannhetsnærhet er også nødvendigvis et relativt mål, dvs. kan bare angis for en teori i forhold til andre teorier. Et absolutt mål på sannhetsnærhet ville jo forutsette at sannheten er kjent, noe den nettopp ikke er.
US Airways Flight 1549
US Airways Flight 1549 var en ruteflygning mellom LaGuardia lufthavn og Charlotte/Douglas International Airport. 15. januar 2009 ble flyet, en Airbus A320, tvunget å nødlande i Hudsonelva like etter takeoff. Alle 155 ombord overlevde. Et sammenstøt mellom fugler og fly, et såkalt bird strike, ødela begge flyets motorer slik at det ble tvunget til å nødlande.
Flykapteinen vurderte øyensynlig først nødlanding på Teterboro Airport i New Jersey, men kan ha konkludert med at flyet lå for lavt til å nå frem dit. Det lå bare ca. 300 meter nesten rett over George Washington Bridge og fulgte da en kurs langs elveløpet, ikke svakt skrått i retning Teterboro. Buklandingen skjedde mellom Weehawken i New Jersey og Midtown på Manhattan, på høyde med 48th Street. Tre fergeterminaler lå tett ved nedslagspunktet, og den første fergen kom til unnsetning etter ca. tre minutter.
Bare én person fikk større skader – begge bena brukket. Mange hadde stått en stund med bena i iskaldt vann, og noen ble fortrinnsvis av den grunn bragt til Saint Vincent's Catholic Medical Center i Greenwich Village eller til St. Luke's-Roosevelt Hospital Center lengre nord på Manhattan.
Ulykkesflyet er overtatt av Carolinas Aviation Museum i Charlotte, North Carolina for utstilling i museets samlinger
Transkripsjon fra taleregistratoren
Et utdrag av taleregistratoren ombord. "Transkripsjonen er ikke komplett."
Daniel Jensen
Daniel Monberg Jensen (født 25. juni 1979 i København) er en dansk landslagsspiller i fotball, som for tiden spiller i Lyngby. Han har spilt 51 landskamper for, og scoret tre mål. Daniel Jensens foretrukne posisjon er den sentrale midtbanen, og etter at Thomas Gravesen ga seg som landslagsspiller, har Jensen vært en av de faste spillerne på Danmarks midtbane.
Nyassinus
Nyassinus er en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.
Utseende
Nokså små, brunlige, avlange gullbasser. Denne slekten utmerker seg ved en knudrete overflate og brokete farger, med dusker av lyse hår. Pronotum har en tann midt på hver side.
Utbredelse
Slekten er utbredt i det sørøstlige Afrika, fra Tanzania i nord til Sør-Afrika i sør.
Kim Soo-kyung (baseballspiller)
Kim Soo-kyung (født 20. august 1979 i Incheon), sørkoreansk baseballspiller som deltok i de olympiske leker 2000 i Sydney.
Kim vant en olympisk bronsemedalje i baseball under Sommer-OL 2000 i Sydney. Han var med på det sørkoreanske laget som kom på tredjeplass baseballturneringen bak USA og Cuba.
Yueluakademiet
Yueluakademiet (også kjent som Yueluakademiet for klassisk lærdom, kinesisk: forenklet kinesisk: 岳麓书院; tradisjonell kinesisk: 嶽麓書院; pinyin: Yuèlǔ Shūyuàn) ligger på østsiden av Yuelufjellet i Changsha, hovedstaden for provinsen Hunan i Kina, på Xiangelvens venstre bredd. Det ble grunnlagt i 976, i det niende år av Song-dynastiet i keiser Kaibaos regjeringstid, og var et av de fire mest fremstående akademiene (shuyuan) for høyere lærdom i nær tusen år. Både Zhu Xi og Zhang Shi, to ledende neokonfucianske filosofer, underviste der.
I 1903 ble akademiet et universitet, og i 1925 ble Hunan-universitetet opprettet på stedet.
Yueluakademiet er oppført på Folkerepublikken Kinas liste over kulturminner.
Tsjaplygin (by)
Tsjaplygin (russisk: Чаплы́гин) er en by i Lipetsk oblast i Russland. Den ligger rundt 70 km nord for Lipetsk. Innbyggertall: 13 656 (folketelling 2002), 14 343 (folketelling 1989).
Bosetningen Ust Stanovykh Rjas (russisk: Усть Становых Ряс) ble grunnlagt på territoriet til dagens Tsjaplygin på første halvdel av 1600-tallet. Den vokste senere til landsbyen (selo) Slobodskoje (russisk: Слободское). I 1695 bygde Peter den store et lite palass i tre i nærheten, og i 1702 en liten festning kalt Oranijenburg (russisk: Ораниенбург). Navnet, som opprinnelig var en tillemping av det tyske «Oranienburg» ble senere redusert til «Raninburg» og deretter til «Ranenburg» (russisk: Раненбург).
I 1702 ble både festningen og landsbyen Slobodskoje overdratt til Aleksandr Danilovitsj Mensjikov, som bygde et lite kloster her i 1712.
Bystatus ble innvilget Ranenburg i 1778. I 1948 ble navnet endret til Tsjaplygin etter den russiske fysikeren Sergej Tsjaplygin, som ble født her i 1869.
Creatures of Circumstance
Creatures of Circumstance er en samling 15 noveller av den britiske forfatteren William Somerset Maugham, først utgitt av William Heinemann i 1947.
I sin innledning skiver Maugham: «Noen av disse historiene ble skrevet for lenge siden, men jeg har latt de ligge som de var, for jeg trodde ikke jeg kunne gjøre dem lettere å lese ved å bringe dem opp til dato... En historie ble skrevet under krigen (Første verdenskrig), og de andre i nyere tid. De har alle tidligere vært publisert i magasiner»
«Oberstens frue»
Evie, kona til George Peregrine, et landeier og pensjonert oberst utgir en bok med dikt, som uventet blir vellykket. Leserne av boken, inkludert obersten, innser at diktene beskriver en lidenskapelig affære, som ble avsluttet for lenge siden. Dette plager obersten, men hans advokat råder ham til ikke å foreta seg noe. (Dette var en av de historiene som Maugham dramatiserte i filmen Quartet .)
«Flotsam and Jetsam»
Norman Grange, en fattig gummiplantasjeeier i det fjerntliggende Borneo ser motvillig etter antropologen Skelton som har kommet seg fra malaria. Granges kone er en tidligere skuespiller fra Storbritannia hvis teaterselskap gikk konkurs i Malaya. Hun hater sin mann og stedet som det er umulig å forlate. Mens Skelton er der forteller hun ham om sin bakgrunn og om sin sorg, men ikke om sitt kjærlighetsforhold til plantasjeformannen som Grange har myrdet. ,
«Appearence and Reality»
I Paris besøker Monsieur Le Sueur, en senator og forretningsmann et moteshow sammen med sin kone, og ser Lissette Larion, en modell og tar henne som sin elskerinne og gir henne en leilighet. Senere, da Sueur har blitt statsråd oppdager han at Lissette har en kjæreste. Han er enig at hun gifter seg med kjæresten, siden det er hensiktsmessig for en statsråd ikke å ha en elskerinne, men må være gift med en respektabel kvinne.
«The Mother»
I Macarena, Sevilla kommer en kvinne kjent som La Cachirra, etter å ha sonet straffen for drap til nabolaget; hennes voldsomme, usosiale temperament, intriger irriterer naboene. Hun elsker sin sønn Currito, som jevnlig er på besøk, og er sjalu på hans interesse for Rosalia, en lokal jente. Da Rosalia forteller henne at hun og Currito har tenkt å gifte seg stikker La Cachirra fra de begge.
«Sanatorium»
Ashenden bor en tid på et sanatorium i Nord-Skottland som behandler pasienter med tuberkulose og han møter andre pasienter: major Templeton og to andre, Campbell og McLeod som har vært der i årevis. De nyter å hate hverandre. Da McLeod dør blir Campbell deprimert. Som en konsekvens av McLeods død bestemmer major Templeton seg for å gjøre mest mulig ut av sine gjenværende måneder av livet ved å gifte seg med en av pasientene, Ivy Bishop, som har noe lenger tid å leve. (Dette var en av de historiene av Maugham dramatiserte i filmen Trio.)
«A Woman of Fifty»
På et universitet i USA møter fortelleren, Laura Greene, kona til en akademiker som han husker at han så mange år tidligere i Italia, han erindrer hennes historie: Hun giftet seg med Tito, sønn av en fattig greve som bodde i en falleferdig villa i nærheten av Firenze. Tito mistenker at det om et forhold mellom Laura og hans far og dreper ham. For at Tito ikke vil bli funnet skyldig i overlagt drap, noe som ville bety isolat for livet, forteller Laura da rettssaken begynner at hans far hadde vært hennes elsker.
«The Romantic Young Lady»
I Sevilla forsøke hertuginne de Dos Palos motvillig at Grevinnen de Marbella, den dyktigste kvinne i Sevilla å hindre at hennes datter gifter seg med grevinnens kusk. Grevinnen forteller i ettertid at hennes kusk må velge mellom sitt arbeide eller ekteskap. Kusken bestemmer seg for å forbli som grevinnens kusk, og sa: «et sted som dette får en bare en gang i livet»
Fylkesvei 756 (andre betydninger)
I Norge finnes fylkesvei 756 i de følgende fylkene:
Creatures of Circumstance
«A Causual Affair»
Jack Almond, en mann avhengig av opium blir funnet død i en by i Malaya, han etterlater seg en pakke med brev som blir returnert til Lady Kastellan i London. Brevene forteller om hans kjærlighetsforhold da han arbeidet i utenriksdepartementet. Lord Kastellan bringer saken til en ende, og Mandel får en jobb i et rederei i Østen. Han ble i godt humør og da han møter Lady Kastellan et par år senere forstår han at saken hadde betydd lite for henne
«The Point of Honour»
I Sevilla møter fortelleren en aristokrat som finner ut at han har lest skuespillet El de su médico honra av Calderón og forteller ham en lignende historie: Don Pedro Aguria, en aristokrat gifter seg med Soledad som han elsker, selv om hun ikke elsker ham. Pepe Alvarez, som en gang var forlovet med Soledad kommer fra utlandet; deres forhold er avsluttet, men Don Pedro føler seg forpliktet til å drepe Alvarez om Soledad noensinne møter ham igjen. Omstendighetene tyder feilaktig på at de møtes, og Don Pedro dreper Alvarez i en duell. Fortelleren lurer på om den ulykkelige som ser på er kona til fortelleren, Soledad.
«Winter Cruise»
SS Friedrich Weber, en tysk lastebåt som  tar et par passasjerer og frakt er i Karibien, og Miss Reid, eieren av en engelsk teforretning er den eneste passasjer. Mannskapet finner henne utålelig kjedelig, og bestemmer seg for at hun trenger en kjæreste, de velger skipets telegrafist. Han leverer et telegram til henne og sier han elsker henne. Miss Reid blir gjennomtenkt og rolig for resten av turen. (Dette var en av de historier av Maugham dramatiserte i filmen Encore.)
«The Happy Couple»
I Saint-Jean-Cap-Ferrat (Maughams hjem i senere år), deltar fortelleren i en middagsselskap hos en nabo som har invitert Mr. og Mrs. Craig, et par som bor ved siden av henne. Fortelleren gjør sitt bekjentskap med Sir Edward Landon, en engelsk dommer. Ekteparet Craigs er livredd for Landon og forlater området neste dag. Han forteteller senere til fortelleren at Craigs dukket opp hos ham mange æ.år siden anklaget for mord, og han var sikker på at de var skyldige og forventer en sak for å se ham hengt, men juryen fant ham ikke skyldig.
«Episode»
I Brixton i London blir postmannen Fred Manson og Gracie Carter, datter av en drapsmann lidenskapelig forelsket. Da det blir funnet at penger han bruker på henne var stjålet fra brev blir han fengslet. De har tenkt å gifte seg etter atten måneders soning, til tross for motstand fra Gracies far, og de fortsetter å tenke lidenskapelig på hverandre. Når soningen er over mister Fred interessen i Gracie, og hun begår selvmord.
«The Kite»
Herbert Sundbury, en ung mann som bor i en London-forstad sammen med sine foreldre, liker å leke med drager hver lørdag ettermiddag. Han gifter seg med Betty og de bor i et leiet rom. Hun avviser hans lek med drager og ber ham om å gå. Han flytter tilbake til sine foreldre, men fortsetter å betale for hennes underhold. Da hun knuser hans nye drage, nekter han å fortsette med de vanlige utbetalinger og blir fengslet. (Dette var en av de historier av Maugham som ble dramatisert i filmen Quartet
Dr. Jekyll and Mr. Hyde (1913)
Dr. Jekyll and Mr. Hyde er en amerikansk stumfilm fra 1913, regissert av Herbert Brenon.
Handling
Men i den forbindelse slipper han også en morder fri fra seg selv.
Arremon
Arremon er en slekt i familien buskspurver (Emberizidae).
Arter og underarter
Arter og underarter i rekkefølge etter Clements-lista :
Disenå skole
Disenå skole er en nedlagt barneskole som ligger på Skøyen i Sør-Odal.
Disenå skole tok i mot elever fra Disensida i Ullern i tillegg til områdene rundt Finnholt i Strøm. Skolens hovedbygning er fra 1965. I 1999 var byggetrinn 2 klart, og i 2001 kom et tilbygg for heimkunnskap.
Elevene i skolekretsen går fra skolestart i 2019 på Glommasvingen skole på Skarnes.
Musée de l’Orangerie
Musée de l'Orangerie, eller Orangeriet ligger i nordvestre hjørne av Tuilleriparken i Paris. Navnet stammer fra den tid det lå et orangeri, et drivhus med appelsintrær der. Stedet er bygd om og bygd ut i flere omganger, og fungerer i dag som bevaring av 8 av de aller største veggbildene som Claude Monet har malt. Disse finnes i hovedetasjen som er helt og holdent dedikert for bildene. Temaet er vann, vannliljer, piletregrener - og lys.
I etasjen under finnes samlingen etter kunsthandler Paul Guillaume og hans enke, som donerte i 1960 en samling med moderne klassisistiske og impresjonistiske bilder. I tillegg finnes en sal der en viser temporære utstillinger. I rommene for de faste samlingene finnes, foruten afrikanske figurer og masker, bilder av: Cézanne, Renoir, Rousseau, Modigliani, Marie Laurencin, Matisse, Picasso, Andre Derain, Chaim Soutine og Maurice Utrillo.
Kilde: Museets infobrosjyre med kart
Hays County
Hays County er et fylke i den amerikanske delstaten Texas. Det ligger i de sentrale delene av staten. Det grenser mot Travis County i nordøst, Caldwell County i sørøst, Guadalupe County i sør, Comal County i sørvest og mot Blanco County i nordvest.
Hays Countys totale areal er 1 761 km² hvorav 5 km² er vann. I 2000 hadde fylket 97 589 innbyggere og administrasjonssenteret ligger i byen San Marcos. Fylket har fått sitt navn etter Texas Ranger John Coffee Hays.
Fylket regnes til regionen Central Texas.
Gotarzes II av Partia
Gotarzes II (partisk: Gōtarz; gresk: Γωτάρζης, Gōtarzēs) var periodiske konge av Partia fra ca. 40 til 51 e.Kr. Han ble betraktet som en av sønnene til Artabanes III. Da hans far døde i 38 ble han etterfulgt av hans bror Vardanes I, noe som ikke var akseptabelt Gotarzes II. Disse to kjempet jevnlig om tronen inntil de inngikk en fredsavtale.
Bakgrunn
Lite er kjent om det tidligste livet til Gotarzes II før Artabanes III døde. Indikasjoner kan antyde at kanskje ikke var en biologisk sønn av Artabanes III, men kanskje var adoptert. De romerske kildene er generelt uklare om hans opprinnelse. Tacitus betraktet ham som en usurpator (tronraner) som var ansvarlig for mordet på hans bror og dennes familie. Mynter utstedt av Vardanes synes å indikere at han hadde først full besittelse av den partiske tronen fra rundt 40 og fram til 45. Det kan innebære at det var uro og innbyrdeskrig over arverekkefølgen den første tiden etter farens død.
En inskripsjon på et relieff på et fjell som ble oppdaget av Henry Rawlinson på Behistunkomplekset synes å introdusere ham som Gotarzes, sønn av Gev. Fra denne inskripsjonen har det blitt foreslått at Gotarzes II kan være sønn av en adelsmann fra Hyrkania, et satrapi dagens Iran sør for Det kaspiske hav, og som fungerte som satrap (guvernør) for regionen. Videre at denne sønnen ble adoptert av Artabanes III som gjenytelse for satrapens lojalitet da han var landsforvist. Oppvekst ved det partiske hoffet som en adoptert sønn gjorde at Gotarzes II ble betraktet som kongelig prins, om enn ikke av blodet. Da Gotarzes II ble konge kalte han seg for sønn Artabanes III, hvilket er kjent for en bevart mynt han har utstedt med inskripsjon: «Arsakes, konge av konger, kalt Gotarzes, sønn av Artabanos». Betegnelsen «Arsakes» henviste til det partiske kongerikets første konge, Arsakes I av Partia, og alle påfølgende partiske konger la siden dette navnet til sitt eget.
Konge av Partia
Gotarzes II gjorde selv avskydd grunnet sin grusomhet. Det er en generell beskrivelse for flere partiske herskere som møtte misnøye, men i Gotarzes IIs tilfelle synes det å være treffende: blant mange mord, drepte han sin bror og hans familie, skjønt også tidligere partiske konger har utryddet nære slektninger for å sikre seg mot rivaler.
Da Vardanes I gjenvant tronen, flyktet Gotarzes II til Hyrkania og samlet sammen en hær bestående av også skytiske leiesoldater. Krigen mellom de to kongene ble til sist avsluttet med en våpenhvile da begge var redde for konspirasjoner blant adelen. Gotarzes II reiste tilbake til Hyrkania, men da Vardanes I ble myrdet i 47 av medlemmer av adelen, ble Gotarzes II anerkjent som konge av det samlede Partia. På sine mynter la til de vanlige partiske titlene, «konge av konger, Arsakes velgjøreren, den rettmessige, den strålende (Epiphanes), grekernes venn (Filhellen)», og uten å benytte sitt egentlige navn, men det var heller ikke uvanlig.
Den misnøye som rådet blant den partiske adelen, grunnet grusomhet og luksus ble det sagt, fikk en fiendtlig fraksjon til å appellere til den romerske keiseren Claudius om å sende dem fra Roma den arsakidiske prinsen Meherdates som hadde levd der som gissel. Meherdates krysset Eufrat i 49, men ble beseiret og tatt til fange av Gotarzes II som ydmyket ham ved å skjære ørene av ham.
Død
Ikke lenge etter, i år 51 døde Gotarzes II. I henhold til Tacitus døde han av sykdom. Josefus hevdet at han ble myrdet. Den siste kjente mynt han utstedte er datert fra juni 51. Han ble kortvarig etterfulgt av Vonones II, hans onkel ifølge Josefus, og deretter en av sine fettere, en av sønnene til Vonones II: Vologases I.
Sidney Skolsky
Sidney Skolsky (født 2. mai 1905, død 3. mai 1983) var en amerikansk skribent, kanskje mest kjent for å være den første som brukte kallenavnet Oscar om Academy Awards i 1934.
Skolsky ble født i New York City i 1905. Etter å ha blitt uteksaminert fra New York University, begynte han å jobbe som presseagent på Broadway. Før han i 1929 ble en Broadway-skribent. Spalten hans, «Time Square Tintypes», baserte seg på karikaturer av skuespillere og stykker.
I 1932 flyttet Skolsky til Hollywood, der han skrev en syndikert sladderspalte. Spalten gjorde han til en av de mest kjente spaltistene i Hollywood, og hovedkvarteret hans, Schwabb's Drugstore, ble kjent også utenfor Hollywood. I Hollywood jobbet han også som manusforfatter og filmprodusent, og opptrådte som seg selv i flere filmer. Han begynte også etterhvert å jobbe i både radio og fjernsyn, med programmet «Sidney Skolsky's Hollywood». Skolsky bidro også til David L. Wolpers TV-serie «Hollywood: The Golden Years» i 1961.
I 1934 var Skolsky den første som brukte kallenavnet Oscar om Academy Awards, i en artikkel om Katharine Hepburns første pris. Akademiet har på sin side aldri villet godta at navnet kom fra Skolsky. Skolsky har selv sagt at han tok kallenavnet fra en gammel vaudeville vits, som begynte «Vil du ha en sigar, Oscar?», for å få frem at prisen hadde en tvilsom verdi.
I 1975 publiserte han sin selvbiografi, med tittelen «Don't Get Me Wrong, I Love Hollywood». Etter hans død i 1983, donerte hans enke alle hans papirer til The Academy Library.
Fylkesvei 721 (andre betydninger)
I Norge finnes fylkesvei 721 i de følgende fylkene:
Ålgård KFUK-KFUM-speidere
Ålgård KFUK-KFUM er en speidergruppe på Ålgård i Gjesdal kommune i Rogaland. Det er en av de største gruppene i Rogaland krets av Norges KFUK-KFUM-speidere. Enhetene har møtene sine i Ålgård kirke, og har tilbud til alle gutter og jenter fra 6 år og oppover.
Historikk
Det har vært speiderarbeid på Ålgård siden 1932. Det var da i begynnelsen bare et arbeid for jenter. Ledere fra en speidergruppe på Sandnes var med på å starte speiderarbeidet på Ålgård. Fra 1948 av ble det også opprettet en guttespeidergruppe. Jentene var organiserte i KFUK-speiderarbeidet, mens guttene var en del av Norges Speiderguttforbund. Fra 1964 gikk guttene inn i KFUM-speideren.
Jentespeiderne hadde hatt en hytte på Refsnes ved Øygardsvatnet, men på midten av 1950-tallet ble det tatt initiativ til å bygge en ny, felles speiderhytte. Gårdbrukeren Arne Gjesdal på Bjelland lot speiderne sette opp hytta gratis på garden hans. Hytta er fremdeles (på 2000-tallet) i speidergruppas eie; den ligger ved Sjurstjødna i området mellom Rv45, Ravndal, Lima og Gjesdal.
Gruppestrukturen
Speiderne på Ålgård er delt inn i ulike enheter etter alder:
Barinas
Barinas har flere betydninger:
Aero Boero 95
Aero Boero 95 er et sportsfly utviklet av Aero Boero S.A. i Argentina, fløyet for første gang i 1959. Aero Boero 95 er basert på den amerikanske Piper Cub.
Tai’an (Shandong)
Tai'an (eller Taian, kinesisk: 泰安; pinyin: Tài'ān) er et kinesisk byprefektur i provinsen Shandong i Folkerepublikken Kina. Befolkningen i hele byprefekturet anslås (2004) til 5 499 000. Selve byen har et folketall på 1,57 mill. innbyggere.
Nord for selve byen ligger fjellet Tai Shan (1.545 m), som blir nevnt allerede i Konfucius' skrifter og som regnes som ett av det taoistiske Kinas fem mektige fjell. Det er verdens mest besøkte og bestegne fjell.
Byens viktigste tempel er det daoistiske Daimiao-tempelanlegget.
En del av den store Qi-muren står igjen i verneverdig tilstand her, og er oppført på Folkerepublikken Kinas liste over kulturminner. Det gjør også funnfeltet for Dawenkoukulturen. Dawenkoufeltet ble utgravd i 1959, 1974 og 1978. Bare dets midtre skikt betegnes som Dawenkoukultur, ettersom det tidligste laget svarer til Beixinkulturen og det yngste laget er en tidlig variant av Longshankulturen.
I Vår- og høstannalenes tid og De stridende rikers tid tilhørte området dels staten Qi, dels staten Lu.
Administrative enheter
Tai'an består av to distrikter, to byfylker og to fylker:
Jernbane
Beijing-Shanghai høyhastighetstog har stoppested her.
Vei
Kinas riksvei 104 løper også gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.
Melittomma
Melittomma er en slekt av treborende biller. De kan kjennes på svært langstrakt kroppsform med korte antenner, vifteformede maksillepalper hos hannene og myke dekkvinger.
Utseende
Middelsstore (gjerne ca. 10-15 millimeter), langstrakte, brunlige biller. Dekkvingene er myke. Det er ofte betydelig forskjell i størrelse og utseende mellom kjønnene, hunnene er størst og bredest. Også innen samme kjønn varierer de mye i størrelse. Det ytterste leddet på palpene er kraftig forstørret. Fasettøynene er store. Dekkvingene dekker hele bakkroppen.
Levevis
Disse billene borer like under barken på døde og døende trær.
Fylkesvei 737 (andre betydninger)
I Norge finnes fylkesvei 737 i de følgende fylkene:
Barinas (by)
Barinas er hovedstad i delstaten Barinas, vest i Venezuela. Byen hadde en befolkning på 271,500 innbyggere i 2001. Barinas ble grunnlagt i 1577 av Juan Andrés Varela.
Økotoksikologi
Økotoksikologi er vitenskapen om hvordan fremmedstoffer og miljøgifter spres i og påvirker naturen.
Faget er i skjæringspunktet mellom økologi og toksikologi.
Fylkesvei 781 (andre betydninger)
I Norge finnes fylkesvei 781 i de følgende fylkene:
During the Round-Up
During the Round-Up er en amerikansk stumfilm fra 1913.
Hårøyestankelbein
Hårøyestankelbein (Pediciidae) er en familie av stankelbeinlignende mygg som inntil 1992 ble regnet til familien småstankelbein (Limoniidae). De skiller seg fra småstankelbeinene ved at de har hår mellom fasettene i fasettøynene.
Familien omfatter totalt 10 slekter, med omtrent 500 arter, hvorav 67 finnes i Europa.
Utbredelse
De er utbredt i hele verden, bortsett fra sør for Sahara i Afrika og sør på Den arabiske halvøy. Det største artsantallet finnes på den nordlige halvkule.
Utseende
Pediciidae er små til middelsstore mygg, med unntak av den store arten Pedicia rivosa, som har en vingelengde opptil 25 mm. Vingene er lange og slanke, med en markert og lett gjenkjennelig vingetegning. Hodet er lite med vanligvis nokså korte antenner, munnfølerne er korte og beina er lange. Larvene er pølseaktige, uten bein eller tydelig hodekapsel, og har fingerlignende utvekster på bakerste bakkroppssegment.
Levevis
Larvene lever i fuktig jord eller i vann, hos slekten Ula i sopp. De voksne dyrene kan man finne sittende i vegetasjonen, men de flyr vanligvis ikke mye og danner sjelden påfallende svermer. Denne familien ser ikke ut til å ha noen økonomisk betydning.
Prosesjon
En prosesjon (fra latin processio, til procedere, «gå, rykke frem») er et høytidelig opptog med en gruppe mennesker, som foregår i en formell eller seremoniell sammenheng. De er blant annet vanlige i begravelser.
Haderslev kommune (1970–2006)
Haderslev kommune var en kommune i Sønderjyllands amt i Danmark som eksisterte fra 1. april 1970 til den ble lagt sammen med Gram kommune, Vojens kommune, sognet Bevtoft fra Nørre-Rangstrup kommune og Bjerring, Fjelstrup og Hjerndrup fra Christiansfeld kommune fra 1. januar 2007 til den nye Haderslev kommune i Region Syddanmark i forbindelse med Kommunalreformen (2007).
L'aiglon
L'aiglon er en fransk stumfilm fra 1913 regissert av Émile Chautard.
The Essential Ozzy Osbourne
The Essential Ozzy Osbourne er et heavy metal-musikkalbum og Ozzy Osbournes fjerde samlealbum som soloartist.
Albumet ble utgitt 11. februar 2003 på Sony Music Entertainment.
Sporliste
Disk en
Disk to
Sjongshøi
Sjongshøi er et fjell i Lesja kommune i Innlandet. Fjellet ligger i Dovrefjell-Sunndalsfjella nasjonalpark, og har en høyde på 1 954 meter over havet.
Italiensk ulv
Italiensk ulv (Canis lupus italicus) er en underart av ulv som er utbredt fra de sørlige Appenninene i Italia til grensestrøkene mot det sørøstre Frankrike og Sveits i Vest-Alpene. Italiensk ulv ble i lang tid ikke anerkjent som en selvstendig underart, men ny forskning anerkjenner nå typen som en selvstendig underart.
Biologi
Mot slutten av andre verdenskrig var den italienske ulven nær utryddet. Den overlevde kun i to isolerte populasjoner i de sørlige Appenninene, og på det mest kritiske (1960-tallet) var det bare omkring 100 individer igjen. Den ble beskyttet på 1970-tallet, og fra slutten av 1980-tallet har bestanden vokst bemerkelsesverdig fort. Populasjonen ble i 2006 anslått til omkring 500–800 individer. Populasjonen er økende og ble i perioden 2009–2013 estimert til mellom 1 269 og 1 800 individer.
Paso Canoas
Paso Canoas er en internasjonal by på grensa mellom Costa Rica og Panama. Grensa mellom de to landa går tvers gjennom byen, med den costaricanske delen i vest og den panamanske i øst. Den costaricanske delen tilhører kantonen Corredores i provinsen Puntarenas, mens den panamanske delen tilhører distriktet Barú i provinsen Chiriquí.
Den costaricanske delen av byen hadde 11 527 innbyggere i 2011.
Jamie Lidell
Jamie Lidell (født 18. september 1973 i Huntingdon, Cambridgeshire i England) er en britisk musiker og soulsanger. Han er sammen med Cristian Vogel i en gruppe kalt Super Collider.
Aero Boero 115
Aero Boero 115 er et sportsfly utviklet av Aero Boero S.A. i Argentina. En versjon utstyrt som skolefly ble bestilt av brasilianske myndigheter på slutten av 80-tallet i 450 eksemplarer.
X-Men: Dark Phoenix
X-Men: Dark Phoenix er en amerikansk spillefilm basert på tegneserien X-Men. Filmmanuskriptet og regien er ved Simon Kinberg, mens Mauro Fiore står for kinematografien.
Filmen hadde premiere 7. juni i 2019 (USA).
Handlingen i filmen er lagt til et tiår etter X-Men: Apocalypse.
Handling
I 1975 er 8 år gamle Jean Gray i en bilulykke sammen med foreldrene sine. De blir drept på stedet, og gjør henne foreldreløs. Professor Charles Xavier tar henne med til Xaviers skole for begavede barn, hvor han lærer Gray hvordan de kan bruke sine krefter. I 1992 ser X-Men på et nødsignal fra romfergen «Endeavour», som er kritisk skadd. De redder astronautene, men Jean blir utsatt for en eksplosjon. Hun absorberer energien fra eksplosjonen, men hennes psykiske krefter blir forsterket. Hennes følelsesmessige tilstand forverres også, noe som får Raven Darkhölme til å skjelle ut Xavier.
Xavier avslører for resten av X-Men at han hadde plassert mentale blokkeringer i Jeans sinn da hun var en ung jente for å hindre henne i å beholde skadene fra bilulykken. Raven er sjokkert over denne åpenbaringen. De mentale blokkene i Jeans sinn blir ødelagt av hennes forsterkede kraft, og traumet fra barndommen kommer sakte tilbake og fyller henne med raseri og smerte. Hun reiser til hjembyen, etter å ha fått visjoner om faren hennes som snakker til henne.
Hun finner faren sin i live. Han hadde overlevd bilulykken, men forlot Jean kort tid senere. Jean gjenvinner sin hukommelse om bilulykken og innser at hun, uten å kunne kontrollere kreftene sine i så ung alder, ved et uhell hadde gjort moren bevisstløs ved rattet med sin telepati og utilsiktet forårsaket ulykken. Dette gjør at hun utvikler posttraumatisk stresslidelse, og hennes krefter kommer enda mer ut av kontroll. X-Men ankommer, og Raven blir drept. Jean flykter, samtidig som Hank McCoy gråter over Ravens lik. Hank, som sørger over Ravens død, gir Charles skylden for ikke å ha holdt dem trygge.
Nordisk-baltisk U23-mesterskap i friidrett 2018
Nordisk-baltisk U23-mesterskap i friidrett 2018 ble arrangert på Gavlehov Stadium i Gävle i Sverige 11. - 12. august 2018. Arrangør var Gefle IF. Dette mesterskapet var for utøvere født 1996-1998.
Grunnet regn, torden og lyn på søndag ble stavsprang for kvinner og høydehopp for menn flyttet innendørs.
100 meter
To heat ble arrangert.
200 meter
To heat ble arrangert.
Høydehopp
Høydehoppkonkurransen for menn ble arrangert innendørs.
100 meter
Vind: +2,5 m/s
200 meter
Vind: -1,0 m/s.
400 meter
Sara Dorothea Jensen vant også denne øvelsen under Nordisk-baltisk U23-mesterskap i friidrett 2016.
800 meter
Line K. Schultz fikk en delvis muskelavriving på 1500 meter, og måtte bryte, og kunne derfor ikke løpe 800 meter.
100 meter hekk
Vind: +1,9 m/s.
Trondheim Ishockeyklubb
Trondheim Black Panthers (stiftet 18. juni 1986 som Trondheim Ishockeyklubb, nedlagt 3. mars 2008) var en ishockeyklubb fra Trondheim, som spilte sine hjemmekamper i Leangen Ishall. Klubben ble stiftet ved en sammenslutning av de lokale andredivisjonsklubbene Astor og Strindheim. Laget rykket opp i øverste divisjon før sesongen 1987-88. Klubben har to seriemesterskap i 1989 og 1992. I denne perioden hadde laget blant annet spillerne Geir Myhre, Rune Gulliksen, Tor Arne Jacobsen, Stanislav Hajdusek, Matti Heikkilä, Vladislav Vlček, Rob Doroshuk og Dallas Gaume. I tillegg hadde laget lokale profiler som tvillingparene Nordnes og Nilsen, Svein Enok Nørstebø og Jan Roar Fagerli.
Historien
Historien om Trondheim Ishockeyklubb startet i 1986 med sammenslåing av ishockeyavdelingene i Astor og Strindheim IL Strindheim hadde rykket opp til den øverste ligaen i 1984, men tapt alle sine atten kamper.
1990-tallet
Sesongen etter (1989/90) stod klubben uten Geir Myhre, Matti Heikkila og trener Soudsky, som ble erstattet av den kanadiske treneren Brent McEwen. Klubben hadde nå en gjeld på opptil fire millioner kroner. McEwen forlot klubben etter en sesongtil fordel for det norske ishockeylandslaget.
Nok en kanadisk trener ved navn Barry Martinelli fikk jobb sesongen etter. Han hadde med seg centeren Dallas Gaume fra Hartford Whalers (NHL) og vingene Rob Doroshuk og Doug Derraugh. Med blant annet norske Steve Allman, brødrene Nordnes og Nilsen samt Svein Enok Nørstebø på laget vant TIK serien igjen i 1991/92.
Ullern skole
Ullern skole er en nedlagt barneskole som ligger i Ullern i Sør-Odal. Elevene i skolekretsen går fra skolestart i 2019 på Glommasvingen skole på Skarnes.
Trondheim Ishockeyklubb
1990-tallet
I den første kampen i 92/93-sesongen slo TIK en av mesterskapsfavorittene, Storhamar Hockey. I kampene som fulgte fortsatte trenden. Da sju kamper var spilt, hadde TIK like mange tap, og lå sammen med Hasle/Løren i bunnen av tabellen. Rob Doroshuk forlot TIK da klubben rykket ned, og Marc Laniels gjestespill på høsten måtte avsluttes på grunn av uorden med arbeidstillatelsen. Dallas Gaume valgte imidlertid å bli med TIK ned i 1. divisjon. Gaume, sammen med blant annet Robert Nielsen, Roald Nilsen og Ståle Berg rykket opp til eliteserien igjen høsten 1993.
Sesongen 93/94 ble en ujevn sesong, der TIK i perioder var Norges beste lag, i andre perioder en klar nedrykkskandidat. I sluttspillet røk TIK ut med to tap og 4-19 i målforskjell.
Høsten 1995 startet TIK på nok en sesong i bunnen av tabellen. Sesongen startet med fire strake tap. Etter hvert hadde likevel TIK sikret seg nok poeng til å få delta i sluttspillet. I og med at Storhamar slo Vålerenga i to oppgjøre, kunne TIK med tomålsseier over Vålerenga hjemme i Leangen ishall sikre videre avansement, men i stedet var det Vålerenga som vant med to mål.
Sesongen 96/97 skulle vise seg å bli vendepunktet for TIK. På forhånd var det stor uenighet hvorvidt serieoppsettet var en fordel eller en ulempe for TIK. Enkelte mente at TIK var heldige, fordi de kunne få en pangstart på sesongen. Andre var av den oppfatning at TIK hadde hatt bedre av å møte de antatt svakeste lagene på et tidspunkt da TIK var "sikre" på å slå dem. TIK hadde knapt trent på is før seriestart, og tap mot bunnlag som hadde godt treningsgrunnlag ville føre TIK ned i sumpa allerede fra starten av. Vi vet alle hvordan det gikk. TIK stod med ti poeng etter fem kamper, og i den sjette og sjuende kampen slo et TIK-lag full av selvtillit topplagene Stjernen Hockey og Vålerenga Hockey. Utover i sesongen var TIK stabile på et høyt nivå, og mens andre lag rotet bort poeng mot bunnlagene, tapte TIK kun en av de 16 kampene mot de fire bunnlagene. Enkelte knepne tap mot topplagene gjorde at TIK til slutt havnet på tredjeplass, men det var uansett over all forventning. Nyervervelsen Steve Dulac fikk kun to kamper. Mange var lei seg da han skadet seg i en kollisjon med den ene målstangen under trening, for canadieren hadde virkelig vist seg fra en god side i den første kampen mot Furuset. TIK hentet en erstatter, og valget falt på finske Pasi Forsberg. Forsberg hadde imponert TIK-ledelsen da klubben hans, Hermes, hadde spilt treningskamper mot TIK i forkant av sesongen. Hermes var også villig til å gi slipp på ham, og dermed var det klart for en ny attraksjon i ishallen. Sluttspillet ble likevel ingen suksess for TIK. TIK-supporterne var høyt oppe da Jan Morten Dahl satte inn seiersmålet i sudden death i den første kvartfinalekampen mot Stjernen, men dessverre slo Stjernen Hockey, med keeper Bjørge Josefsen i spissen, TIK i de tre neste oppgjørene.
1998/1999: Denne sesongen skulle bli noe annet, før sesongen startet ble det klart at en ny trener var på gang, valget falt på svenske Greger Lindqvist ble ansatt. Med seg hadde han svenskene Kent Fordal (Back), Daniel Levin (center) og Patrick Lindberg. Også finnene Tomi Jokinen og Mikko Markkanen ble hentet inn, fra året før var det veldig mange som la opp, eller dro til andre klubber, noen av disse er Marius Koldre, Tommy Marthinsen, Robert Tronsvang, Morten Johansen, Tommy Johnsen, Magne Nordnes. Like før julen 1999 ble det oppstartet en offisiell supporterklubb for TIK; Klacken. Dette og mer folk i hallen gjorde mer liv i ishallen, og alt i alt, det er en fremgang å spore.
1999/2000: Før denne sesongen sluttet Mikko Markkanen, Dallas Gaume, Wayde Bucsis, Kent Fordal, Roger Olsen med flere fra TIK. TIK skaffet seg derfor flere nye spillere, det var Tommy Marthinsen, Erkki Mäkelä, Jimi Helin, Henrik Söderkvist, Björn Oldeen, Børre Jonassen, Børge Lorentsen og Kent André Dahl. Kent André Dahl ble tatt for dopingbruk og utestengt av laget.
På mediasiden er det også store steg å se, avisene skriver mere om klubben, det er overføring av over halvparten av TIKs kamper på Radio Trondheim. TVTrøndelag sender opptak og reportasjer før og etter hjemmekampene.
2000 Tallet
Klubben hadde nå siden 90-tallet fått store økonomiske problemer. I 2004-05 sesongen kom TIK til sin andre finalen i historien med Jan Morten Dahl, Lars Erik Spets, Nick Smith, Ilya Dubkov og Tommy Sandlin som trener. Styrket av NHL lockout NHL-spiller Mark Bell ble de en sterk utfordrer for Vålerenga, men måtte til slutt gi tapt. Nå hadde Trondheim fått økt gjelden ytterligere, som nå overstiger tre millioner kroner. Klubbens kreditorer fortsetter å kreve men, men det har i årevis vant seg å døve øret.
I 2005-06 sesongen oppsto nye økonomiske problemer og nye signeringer mislyktes. Til slutt måtte de ut i kvalifisering for å beholde plassen i Eliteserien. I løpet av sommeren nektet Norges Ishockeyforbund klubben lisens til å spille i ligaen på grunn av den økonomiske situasjonen. Først etter intervensjon fra andre klubber fikk TIK muligheten til å fortsette, og til slutt var de i stand til å ordne opp og forbli i ligaen. Etter tre sesonger med bunn-notering i eliteserien ble Trondheim Ishockeyklubb på ekstraordinært årsmøte 3. mars 2008 lagt ned grunnet dårlig økonomi. En rekke av spillerne skrev kontrakt med Rosenborg IHK.
Klubbens yngre avdeling ble også rammet av dette, og 180 barn i alderen 4-15 år sto uten klubb. Noen foreldre og spillere fra TIK bestemte seg da får å startet opp under nytt navn, Leangen Ishockeyklubb.
Meritter
To seriemesterskap i 1989 og 1992.
Estadio Juan Gobán
Estadio Juan Gobán er et fotballstadion i byen Limón i Costa Rica. Det åpna i 1964 og har en kapasitet på om lag 3000 tilskuere. Det fikk anlagt kunstgress i 2010. Stadionet er oppkalt etter idrettsutøveren Juan Gobán Quirós, som vokste opp i Limón og konkurrerte i både fotball, boksing, baseball, basketball, svømming og cricket. Det benyttes som hjemmebane for fotballaget Limón FC.
Terra Industries
Terra Industries Inc. nyse: TRA var et amerikansk industriselskap som produserte nitrogen-produkter til kunstgjødsel-industrien. Terra ble etablert i Maryland i 1978. Terra Industries ble oppkjøpt av CF Industries i 2010.
Terra Industries hadde i fjerde kvartal 2009 et resultat på 74 millioner dollar (0,75 dollar per aksje) i kvartalet, ned fra 165 millioner dollar (1,65 dollar per aksje) i samme periode året før. Driftsinntektene beløp seg til 361 millioner dollar i kvartalet, ned fra 684 millioner dollar i samme periode året før.
Yara International ASA signerte i februar 2010 en fusjonsavtale med kontantoppgjør med Terra Industries Inc. for 41,10 dollar per Terra aksje, noe som representerer en markedsverdi for Terra på 4,1 milliarder dollar (24,29 mrd. kroner). Den 2. mars 2010 kom CF Industries med et motbud på 47,40 dollar per aksje for Terra Industries.
Allround-NM på skøyter 1960 for damer
Allround-NM på skøyter 1960 for damer ble avholdt 6. og 7. februar 1960 på Elvebakken Idrettsplass, Hakadal i Nittedal. Arrangører var Hakadal Idrettslag. Det ble også arrangert uoffisielt mesterskap for piker samtidig.
JUCO
JUCO (Juventud Comunista Colombiana), forkortet JUCO, er en marxist-leninistisk colombiansk ungdomsorganisasjon og er ungdomsorganisasjonen til det colombianske kommunistpartiet Partido Comunista Colombiano. Organisasjonen ble grunnlagt i 1935 og er i dag en viktig del av World Confederacy of the Democratic Youth. JUCO er per i dag en av de største ungdoms- og studentorganisasjonene i Colombia.
Dalabrekka barneskole
Dalabrekka barneskole er en barneskole i Kristiansund, Møre og Romsdal. Skolen ligger på nordsiden av Kirkelandet, og tar stort sett i mot elever fra områdene Myra, Karihola, St. Hanshaugen og Dalen. Skolen er bygd i 1959, samt en mindre påbygning i 1998-1999.
Sluttspill (sjakk)
I sjakk er sluttspill et stadium av spillet hvor det er få offiserer, dvs. brikker som ikke er bønder, igjen. Noe klart skille mellom midtspill og sluttspill finnes imidlertid ikke. Prinsippene som spillere går etter i sluttspill er imidlertid annerledes enn i midtspill og gir denne fasen en annen karakter.
Dalabrekka barneskole
Skoleåret 2006-2007 bestod personalet av 28 lærere inkl. administrasjonen, 9 ansatte i skolefritidsordningen, 1 fremmedspråklig morsmållærer og to merkantilt ansatte. I tillegg er det flere lærlinger ved virksomheten. Elevtallet svinger litt opp og ned, pr. 1. mars 2007 er antallet 344 elever, inndelt i 21 grupper fordelt på 7 trinn.
Sluttspill (sjakk)
Omtrent alle sluttspill med mindre en fem gjenværende brikker har blitt fullt ut utanalysert av datamaskiner, og databaser er i stand til å spille disse svært reduserte sluttspillene perfekt.
Mål
Som regel er det ikke nok brikker igjen til å sette inn et direkte matt-angrep mot kongen, så målet er gjerne å skaffe seg en materiell overvekt ved å få til en bondeforvandling. Det reduserte materiellet gjør også at kongene kan bli brukt mer aktivt. I midtspillet er kongene utsatte mål som må holdes beskyttet, men i sluttspillet vil begge parter gjerne forsøke å bruke kongens slagkraft, derfor et av rådene i Reuben Fines Basic Chess Endings, «Kongen er en kampbrikke, bruk den!».
Den underlegne part vil ofte prøve å skape en stilling som motstanderen ikke kan bryte gjennom. Til dette er det ofte gunstig å få fjernet alle bøndene på den ene siden av brettet, slik at man kun må forsvare seg på en front. Den overlegne part vil derfor ofte prøve å unngå dette.
Forskjellige typer sluttspill
Karakteren i sluttspillene blir påvirket av gjenværende offiserer.
Bondesluttspill oppstår når det foruten kongene bare er bønder igjen på brettet. Viktige temaer i slike sluttspill er kampen for å få sin egen konge inn bak motstanderens bønder, eller hindre motstanderens konge i å gjøre det samme. Uten offiserer kan det bli mangel på ventetrekk, så trekktvang kan bli et tema.
Tårnsluttspill, med et tårn igjen på hver side er det aller vanligste sluttspillet. Tårn blir gjerne stående i kroken et stykke ut i partiet og blir derfor ikke byttet av like ofte som andre brikker. I tårnsluttspill er det gjerne viktig å holde tårnet aktivt, selv om det skulle bety at en bonde må ofres. Tårnene prøver gjerne å enten dekke sine egne fribønder, eller angripe motstanderens fribønder, bakfra.
Løpersluttspill kommer i to varianter. Løpersluttspill med likefargede løpere betyr at begge spillerne har en løper igjen, og at de går på samme farge. Her er det oftest en fordel at bøndene ikke står på samme farge som løperen går på, fordi den da hemmes av egne bønder og er tvunget til å forsvare dem. Løpersluttspill med ulikefargede løpere betyr at den ene løperen går på hvite felt, mens motstanderens løper går på svarte felt. Disse er beryktede for sin tendens til å ende med remis. Den svakere part har ofte god kontroll på feltene av sin løpers farge, og kan benytte seg av dette faktum til å sette opp et passivt forsvar det er umulig å komme igjennom. Derfor er slike sluttspill med en, to eller til og med tre bønder mindre ofte mulig å holde til remis.
Springersluttspill, med en springer igjen på hver side er preget av at de gjenværende brikkene ikke kan bevege seg spesielt fort, og regneferdigheter i om springerene klarer å angripe motstanderens bønder blir et viktig tema.
Springer-mot-løpersluttspill, der den ene har en løper og den andre en springer, blir påvirket av hvor godt offiserene står. Løpere er gjerne bedre i stillinger der det er bønder igjen på begge fløyene av brettet, siden dens lange rekkevidde kan gi støtte på to kanter. Springerene har en fordel hvis alle bøndene er igjen på den ene siden, på grunn av dens evne til å gå til alle felt mens løperens lange rekkevidde blir av mindre betydning.
Dronningsluttspill, der dronningene er igjen, kan oppstå ved at de opprinnelige dronningen overlever til sluttspillet, eller fra et bondesluttspill ved at begge spillerne får en bonde frem til forvandling. Slike sluttspill kan ofte bli svært lange på grunn av at den svakere part vil prøve å bruke sin dronning til å sjakke motstanderens konge og dermed forstyrre forsøkene på å komme videre. I Chess Curiosities av Tim Krabbé, har forfatteren viet et kapittel til tabber gjort i dronningsluttspill, ofte forårasket av tretthet.
Basissluttspill mot ensom konge
Konge og dronning kan vinne mot en ensom konge ved å jage kongen mot kanten av brettet og sette den matt der, selv om den vinnende part må se opp for patt. Konge og tårn vinner også, selv om dette tar litt lenger tid.
En konge og lett offiser (enten springer eller løper) kan ikke vinne mot en ensom konge, selv om den ensomme kongen skulle være samarbeidsvillig. Disse sluttspillene er derfor remis.
Konge og to løpere (under forutsetning at de går på felt av forskjellig farge) vinner mot en ensom konge ved å jage den inn i et hjørne. Konge, springer og løper vinner også mot ensom konge selv om dette er vanskeligere og flere sterke spillere har ikke klart det på de 50 trekkene de har til rådighet ifølge femtitrekksregelen. Konge og to springere kan ikke sette en ensom konge matt, medmindre den forsvarende part gjør en tabbe og tillater matt i et.
Med konge og bonde mot ensom konge er det avgjørende om bonden kan forvandles. Mot randbønder (bønder i a- eller h-linjen) kan den forsvarende part holde remis hvis han får sin konge foran motstanderens bonde. Også mot andre bønder er det ofte mulig å holde remis i en slik situasjon, selv om det finnes mange unntak.
Svart i trekket i Diagram 1 holder svart remis med 1...Ke8! 2.Kd6 (2.Kf6 Kf8!) Kd8! 3.e7+ Ke8 og hvit må enten gi bonden eller sette patt. Det hjelper ikke hvit stort å være i trekket i diagram 1, både etter 1.Kd5 og 1.Kf5, spiller svart fortsatt 1...Ke8!
I diagram 2 illustreres trekktvang. Hvis svart må trekke, kommer den hvite kongen etter og får «brøytet» veien for å få bonden i mål. Hvis hvit må trekke må han slippe den svarte kongen rett foran den hvite bonden, noe som leder til en stilling omtrent som diagram 1. Å ikke være i trekket når kongene står mot hverandre slik som i denne stillingen kalles å ha «opposisjonen» og er et viktig tema i bondesluttspill.
I diagram 3 er det et kappløp mellom den hvite bonden som prøver å komme i mål, og den svarte kongen som skal jage etter og fange den. Svart vinner kappløpet og holder remis hvis han er i trekket (1...Kd6 2.a6 Kc7 3.a7 Kb7 4.a8=D Kxa8). Hvit vinner hvis han er i trekket (1.a6 Kd6 2.a7 Kc7 3.a8=D med dronning over og lett vinst).